b'\n_START_ARTICLE_\nEdminas Bagdonas\n_START_SECTION_\nBiografija\n_START_PARAGRAPH_\n1986\xc2\xa0m. baig\xc4\x97 Kijevo valstybin\xc4\xaf universitet\xc4\x85. 1991\xe2\x80\x931992\xc2\xa0m. Lietuvos Auk\xc5\xa1\xc4\x8diausios tarybos (Atkuriamojo Seimo) tarptautini\xc5\xb3 ry\xc5\xa1i\xc5\xb3 biuro referentas. 1992\xe2\x80\x931993\xc2\xa0m.\xc2\xa0LR Seimo Tarpparlamentini\xc5\xb3 ry\xc5\xa1i\xc5\xb3 departamento direktorius._NEWLINE_1994\xe2\x80\x931997\xc2\xa0m.\xc2\xa0Lietuvos Respublikos ambasados Ukrainoje konsulas. 1997\xe2\x80\x931998\xc2\xa0m.\xc2\xa0U\xc5\xbesienio reikal\xc5\xb3 ministerijos Valstybinio ir diplomatinio protokolo departamento direktoriaus pavaduotojas, 1998\xe2\x80\x932001\xc2\xa0m.\xc2\xa0departamento direktorius. 2001\xe2\x80\x932004\xc2\xa0m.\xc2\xa0Lietuvos Respublikos nepaprastasis ir \xc4\xafgaliotasis ambasadorius Italijos Respublikoje, ambasadorius Serbijai ir Juodkalnijai, \xc5\xa0veicarijos Konfederacijai ir Maltos Respublikai._NEWLINE_2004\xc2\xa0m. gegu\xc5\xbe\xc4\x97s 20 d. suteiktas Nepaprastojo ir \xc4\xafgaliotojo ambasadoraus diplomatinis rangas. 2004\xc2\xa0m. baland\xc5\xbeio m\xc4\x97n.\xc2\xa0\xe2\x80\x93 2006\xc2\xa0m. kovo m\xc4\x97n.\xc2\xa0prezidento Valdo Adamkaus patar\xc4\x97jas, U\xc5\xbesienio politikos grup\xc4\x97s vadovas, Prezidento patar\xc4\x97j\xc5\xb3 grup\xc4\x97s koordinatorius, Lietuvos ir Lenkijos Prezident\xc5\xb3 konsultacinio komiteto vadovas. _NEWLINE_2006\xe2\x80\x932007\xc2\xa0m. buvo URM Ryt\xc5\xb3 Europos ir Vidurin\xc4\x97s Azijos departamento ambasadorius ypatingiems pavedimams. 2007\xe2\x80\x932012\xc2\xa0m. - Lietuvos Respublikos nepaprastasis ir \xc4\xafgaliotasis ambasadorius Baltarusijos Respublikoje. V\xc4\x97liau buvo URM Ryt\xc5\xb3 kaimynyst\xc4\x97s politikos departamento direktorius._NEWLINE_Nuo 2014 m. rugpj\xc5\xab\xc4\x8dio 8 d. \xe2\x80\x93 Lietuvos ambasadorius Izraelyje.'